cyanic-selkie/wikianc huggingface dataset:
Kalle Hamm
Syksyllä 2014 Keravan taidemuseossa järjestettyyn näyttelyyn otsikolla Vieraalla maalla oli koottu teoksia taiteilijan 20-vuotisen uran vaiheilta. Näyttelyssä oli esillä teoksia piirustuksia, videoita, valokuvia ja installaatioita. Esillä oli myös Suomessa haitalliseksi määriteltyjä kasvilajeja. Hamm sanoi panostaneensa aikaisemmin vahvasti käsityöhön, mutta viime aikoina käsitteellisyys on korostunut. Hamm ja Kamanger pohtivat näyttelyssä kysymystä siitä, miten toiseus ja sen edustajat otetaan vastaan Suomessa. Teosten teemoja olivat esimerkiksi maahanmuuttajiin ja sukupuolivähemmistöihin kohdistuva yhteiskunnallinen vallankäyttö. Näyttelyssä oli laaja yhteisöteos, johon osallistui 164 erilaiset taustat omaavaa keravalaista. Keravan näyttelyssä esillä ollut Pizzeria Babylon (2002) koostui neonvalosta ja sarjasta pizzalaatikoihin kehystettyjä piirustuksia. 36-osaisen piirustussarjan The Fall of Man (2008) voi nähdä antologiana homoseksuaalien vastustamiseen ja puolustamisen historiasta.
Vuonna 2014 Hamm ja Kamanger saivat Suomi-palkinnon ajankohtaisten ja haastavien yhteiskunnallisten kysymysten esiinnostamisesta.
Ruby Ferguson
Ruby Ferguson (o.s. Ashby; 1899–1966) oli englantilainen kirjailija, joka kirjoitti romaaneja, salapoliisikirjoja ja lastenkirjoja. Ferguson kasvoi North Yorkshiressä ja opiskeli englantia St Hilda's Collegessa Oxfordissa 1919–1922. Hän kirjoitti nimellä R. C. Ashby ennen kuin meni naimisiin Samuel Fergusonin kanssa vuonna 1934.
Laura-kirjat
Laura-sarjaan kuuluu yhdeksän ponikirjaa, jotka Ruby Ferguson kirjoitti sukulaistytöilleen 1949-1962.
Kirjoissa kerrotaan Laura (englantilaisessa versiossa Jill) Crewe -nimisestä tytöstä, joka asuu Chatton-nimisessä kuvitteellisessa kylässä Englannissa. Lauran isä on kuollut työmatkalla Afrikassa, Lauran äiti joutuu myymään perheen talon Walesissa ja muuttamaan pieneen Pool Cottage -nimiseen mökkiin Chattonin ulkopuolelle.
Kirjat ajoittuvat aikaan heti II maailmansodan jälkeen ja kirjoissa viitataan usein menneeseen sota-aikaan. Kirjojen tapahtuma-aikana Laura on 11-17 -vuotias. Laurasta kehittyy kirjojen aikana eräs Chattonin parhaista nuorista ratsastajista, joka voittaa palkintoja molemmilla poneillaan.
Kirjat ilmestyivät Suomessa 1960-luvun lopussa. Suluissa on kirjan alkuperäinen nimi ja ilmestymisvuosi Englannissa.
Kirjat tapahtuma- eli kronologisessa järjestyksessä:
Ensimmäisessä Lauran ratsastuskilpailut -kirjassa Laura huomaa läheisen maatilan laitumella laiminlyödyn ja yksinään seisovan mustan ponin. Ponin omistava maanviljelijä tarjoaa ponia Lauralle 12 punnalla (420 nykypuntaa) ja vihjaa että koulutettuna poni voisi olla hyvä estehyppääjä. Lauran äiti saa myytyä kustantajalle ensimmäisen kirjansa 52 punnalla ja rahat poniin järjestyvät. Laura antaa 14 kädenleveyttä korkealle (142 cm) ponille nimeksi Musta Poika. Ratsastuskilpailuissa Laura tapaa entisen hävittäjälentäjä Martin Lowen, joka tarjoaa hänelle opetusta. Pyörätuolista käsin Martin opettaa Lauralle hevosenhoidon ja ratsastuksen alkeet.
Kirjassa Lauran ponitalli Laura joutuu viettämään kesän inhoamansa Cecilia-serkun luona, mutta tutustuu pappilan lapsiin, joilla on taloudellisia murheita poninsa Ballerinan kanssa. Tilanne ratkaistaan aloittamalla vuokratallin pito, joka ei ole ihan sitä, mitä 14-vuotias Laura oli ajatellut.
Kirjassa Lauran kaksi ponia Laura ostaa kirjassa Lauran ponitalli ansaitsemillaan 40 punnalla (1400 nykypuntaa) 14,2 kädenleveyttä korkean (147 cm) raudikko Nopsan (Rapide). Nopsa ja Laura eivät tule toimeen keskenään. Käy ilmi että ponia oli kohdeltu kaltoin edellisen omistajan luona. Laura tekee tallitöitä rouva Darcyn ratsastuskoulussa ja saa palkaksi rehuja poneilleen. Rouva Darcyn yli 500 punnan arvoinen täysiverinen esteratsu Sininen Savu sairastuu. Laura opettaa kapteeni Cholly-Sawcuttin kolme 'toivotonta' tytärtä ratsastamaan ja saa kehuja.
Kirjassa Lauran salainen suojatti salaperäinen Dinah -niminen tyttö tekee tuttavuutta. Rouva Darcy ehdottaa että Laura ratsastaa hänen Sandy Two -nimistä päistärikköään kilpailuissa. Kuuluisa esteratsastaja kapteeni Cholly-Sawcutt lupaa Lauralle töitä tallissaan, heti kun tämä saa koulunsa loppuun.
Kirjassa Lauran ratsastuskerho ongelmia uuden ratsastuskerhon toimintaan tuovat monet henkilöt. Rouva Darcy antaa Lauran ratsastaa Messipoika -nimistä hevostaan helpossa C-esteluokassa, jotta hevonen saa kilpailukokemusta.
Kirjassa Laura ja loistoponi rikas ja kyllästynyt Amanda Applewood tarjoaa Lauralle Liinu (Plum) -nimisen huippukalliin mustahopean esteponinsa ratsastettavaksi joukkuekilpailuissa, mutta olosuhteet muodostuvat varsin oudoiksi. Kirjoissa Laura ja villihevoset 16-vuotiaat Ann Derry ja Laura Crewe ovat jo jättäneet koulun ja hankkivat töitä hevosalalta kouluttamalla villejä New Forest -poneja ja yrittämällä opettaa toivottomat Norrie ja Dorrie ratsastamaan. Kapteeni Cholly-Sawcutt, kuuluisa esteratsastaja, neuvoo yllättäen hevosalalle ryhtymisen sijaan hankkimaan oikeita töitä: käymään sihteerikurssin sekä suorittamaan kieliopintoja.
Lähteet
Lauran ratsastuskilpailut, http://www.fidrabooks.co.uk/publishing/chapters/JillsGymkhana.shtml Lauran ponitalli, http://www.fidrabooks.co.uk/publishing/chapters/StableForJill.shtml
Lauran kaksi ponia, http://www.fidrabooks.co.uk/publishing/chapters/JillHasTwoPonies.shtml
Lauran salainen suojatti, http://www.fidrabooks.co.uk/publishing/chapters/JillEnjoysHerPonies.shtml
Lauran ratsastuskerho, http://www.fidrabooks.co.uk/publishing/chapters/JillRidingClub.shtml
Sixlets
thumb|right|250px|Sixlets-makeisia. Sixlets on kokoelma pieniä, SweetWorksin omistuksen alla olevan Oak Leaf Confectionsin valmistamia suklaanmakuisia makeisia. Suklaanmakuiset sisäosat on tehty kaakaon ja johanneksenleipäpuun seoksesta, joka antaa makeisille väitetyn "maltaan" maun. Niitä myydään pääasiassa ohuissa sellofaanipakkauksissa, jotka pitävät ne putkimaisessa järjestyksessä.
Makeisia valmistetaan viitenä eri värinä ja ne ovat: punainen, ruskea, keltainen, vihreä ja oranssi. Pääsiäisenä valikoimaan kuuluu myös valkoisia, vaaleanpunaisia ja sinisiä makeisia, jotka kuitenkin syrjäyttävät aina punaiset ja ruskeat makeiset väliaikaisesti pois kokoelmasta. Toinen valikoima on jouluvalikoima, johon kuuluu ainoastaan punaisia, vihreitä ja valkoisia makeisia. Myös halloweenina on myyty omaa versiota, johon kuuluu vain ruskeita ja oransseja makeisia. Joissakin erikoismyymälöissä Sixletsejä voi löytää myös sen värisinä, joita ei löydy tyypillisestä valikoimasta - limenvihreä, musta, vaaleanpunainen jne. - samaan tyyliin kuin M&M's:llä.
Godfrey Ho
Godfrey Ho (Chi Kueng Ho (何志強), s. 1948), joskus myös God Ho, on entinen hongkongilainen elokuvaohjaaja ja käsikirjoittaja.
Ho tunnetaan parhaiten Ninja-elokuvistaan, jotka ovat sarja 80-luvulla kuvattuja Z-luokan martial arts -elokuvia joissa käytetään Copypaste-tekniikkaa. Näistä elokuvista on ajan myötä tullut kulttiteoksia. Ho saattoi kuvata materiaalin yhteen elokuvaan ja editoida sekä pilkkoa kohtaukset eri järjestykseen, minkä jälkeen hän lisäsi materiaalia toisista elokuvistaan ja lopuksi dubbasi kaiken uusiksi saaden näin (lähes) valmiin uuden elokuvan. Tämä mahdollisti hänen luoda neljä tai viisi elokuvaa yhden budjetilla. Tämän vuoksi onkin vaikeaa arvioida kuinka monta valmista elokuvaa hän itse asiassa kuvasi. Häneltä on luultavasti valmistunut luultavasti yli 90 elokuvaa ja noin 40:nen nimissä on sana "ninja".
Monia Hon elokuvia pidetään vertauksena huonolle elokuvalle. Niitä pidetään joskus myös hullunkurisimpina elokuvina ikinä, sisältäen muun muassa rullaluistelevia ninjona, juoneen mitenkään liittymättömiä raiskauskohtauksia ja samoja toistuvia äänitehosteita. Ho on myös varteenotettava hänen tyylistään käyttää toisten luomaa musiikkia (kuten muun muassa Star Trek II: Khanin vihan, Tähtien sodan, Wendy Carlosin, Miami Vicen, Iczer Onen, Pink Floydin, Tangerine Dreamin ja Steve Hillagen musiikkia) omissa elokuvissaan.
Tausta
Luotettavaa taustatietoa Godfrey Hosta on vaikea saada, johtuen hänen salaperäisyydestään ja suhteellisen joutilaasta nykytuotannosta. Hän on ohjannut vain yhden elokuvan vuosien 1995 ja 2005 välillä kun taas yli 60 elokuvaa 1980–1990 välillä. Ongelmaa ei myöskään auta hänen salanimensä, hän on luonut yli 20 eri nimeä elokuvauransa aikana. Kiinnostavasti Internet Movie Databasen mukaan Godfrey Ho ja hänen muut salanimensä eivät ole hänen oikea syntymänimensä vaan Chi Kueng Ho (何志強).
Yleisurheilu kesäolympialaisissa 1952 – miesten maraton
thumb|210px|[[Emil Zátopek ja Reinaldo Gorno maratonin jälkeen.]] Helsingin olympiakisojen miesten maratonjuoksuun osallistui 66 urheilijaa edustaen 32 kansallisuutta. Kilpailu käytiin 27. heinäkuuta.
Godfrey Ho
Tausta
Nykyisin Godfrey Ho opettaa digitaalielokuvien valmistusta Hong Kongin elokuva-akatemiassa.
Filmografia
Tämä on epätäydellinen lista Godfrey Hon elokuvista. On luultavasti mahdotonta tietää kuinka monta elokuvaa hän on ohjannut.
Parhaan kuvauksen Jussi
Parhaan kuvauksen Jussi on yksi Jussi-palkinnon palkintosarjoista.
Eniten parhaan kuvauksen Jussi-palkintoja ovat voittaneet Kari Sohlberg (7), Timo Salminen (5) ja Esko Nevalainen (4).
Parhaan kuvauksen Jussi-palkinnon ensimmäisenä naisena sai ruotsalainen Linda Wassberg elokuvan Tove kuvauksesta 2021.
Etelänopuntiat
Etelänopuntiat (Austrocylindropuntia) on opuntioille läheinen kaktuskasvisuku (heimo Cactaceae). Siinä on 11 lajia, joiden avainomainaisuuksia Opuntioideae-alaheimon keskuudessa ovat piikkien tuppien puuttuminen, varren lieriömäiset nivelvälit ja erikoinen siemenen rakenne.
Levinneisyys
Suvun lajit ovat peräisin Argentiinasta, Boliviasta, Ecuadorista ja Perusta.
Tuntomerkit
Kasvit ovat enimmäkseen pensasmaisia, joskus puumaisia, ja muodostavat väljäoksaisia pensaita tai joskus tiheitä mättäitä. Suurimmat lajit voivat kasvaa viiden metrin korkuisiksi, pienimmät vain puolen metrin. Juuret ovat mukulallisia. Varsi on lieriömäinen ja haarajatkoisesti kasvava, toisinaan nivelikäs. Lehdet ovat enemmän tai vähemmän pysyviä, mutta lopulta kuolevat pois. Ne ovat liereitä, jopa puolen sentin mittaisia. Areoleissa on Opuntioideae-alaheimolle tyypillisesti väkäpäisiä karvoja eli glokidioita karvojen ja varsinaisten piikkien lisäksi. Piikit ovat sileitä, eikä niissä ole paperimaisia tuppia.
Etelänopuntioiden kukat ovat keltaisia, vaaleanpunaisia tai punaisia lyhyine terälehtineen. Hedelmä on paksuseinäinen, soikiomainen ja mehevä. Siemenet ovat pieniä tai isoja, jopa 7 mm pitkiä, ja muodoltaan pyöreitä tai päärynämäisiä. Joskus siemenen sivuilla on harjut, pinnalla hieno karvoitus ja vyömäinen siemenaiheen varren (funikuluksen) jäänne.
Lajit
Edward Andersonin mukaan suvun 11 lajia ovat:
Audacieux (1784)
Audacieux oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.
Valmistus
Alus tilattiin 15. helmikuuta 1782 Lorientin telakalta, missä köli laskettiin 8. heinäkuuta 1784. Alus laskettiin vesille 28. elokuuta 1784 ja otettiin palvelukseen 1785.
Palvelus
Vuodesta 1791 alus oli palveluksesta poistettuna Lorientissa, kunnes se palautettiin palvelukseen 1793. Vuonna 1794 alus osallistui Révolutionnairen nostoon. Alus menetti mastonsa toisessa Ushantin taistelussa.
Alus romutettiin vuonna 1803.
Heräteostos
Heräteostos eli impulssiostos on hetken mielijohteesta ilman etukäteispohdintaa tehty hankinta. Heräteostoksia tehdään usein harkitumpien ja hinnaltaan isompien ostosten ohessa erityisesti päivittäistavaraostoksilla tai verkkokaupassa.
Tapoja edistää heräteostoja
Vähittäiskauppiaat ja muut markkinoijat pyrkivät lisämyyntiä saadakseen edistämään asiakkaiden heräteostosten tekoa muun muassa:
Tyypillisiä heräteostoksia
Naisten ostokäyttäytymistutkimuksissa suosituimmiksi heräteostosten tuoteryhmiksi ovat nuorilla nousseet itseilmaisuun liittyvät tuotteet: vaatteet, kosmetiikka, korut sekä edulliset sisustustavarat. Keski-ikäisten herätetuotteita ovat vaatteet, makeiset ja viherkasvit. 50–64-vuotiaat heräteostavat useimmiten elintarvikkeita tai leluja lastenlapsilleen ja yli 65-vuotiaat kirjoja tai lehtiä. Miesten heräteostoksia ei tutkittu, mutta tutkija Kati-Erika Timperi arveli niiden kohdistuvan muun muassa tekniikkaan ja urheiluvälineisiin.
Hetken mielijohteesta voidaan ostaa myös erilaisia palveluja. Elokuvateatterin ohi kulkiessaan voi päättää ostaa lipun juuri alkamassa olevaan näytäntöön, tai lomamatkallaan ostaa palveluja joita ei kotimaassaan ostaisi kalliimman hintatason takia.
Heräteostosten syitä ja seurauksia
Nuorilla hallitsematon ostokäyttäytyminen voi aiheuttaa maksuvaikeuksia ja oman talouden hallinnan menettämistä. Vuonna 1999 julkaistussa haastattelututkimuksessa 18 prosenttia naisvastaajista kertoi ostosten aiheuttamista maksuvaikeuksista.
Isabella Aragonialainen (Portugali, 1271–1336)
Isabella Aragonialainen (myös Elisabet Aragonialainen, 1271–1336) oli espanjalainen prinsessa, josta tuli Dinis I:n puolisona Portugalin kuningatar.
Isabella oli Aragonian kuningas Pietari III:n tytär. Hän omisti elämänsä köyhien auttamiselle, perusti orpokoteja ja suojia kodittomille. Legendan mukaan hänen kätkemänsä leipä muuttui ruusuiksi, jolloin hän vältti rangaistuksen köyhien salaisesta ruokkimisesta.
Isabella julistettiin pyhäksi vuonna 1625.
Raimo Kettunen
Raimo Kettunen (s. 16. huhtikuuta 1946 Sonkajärvi) on suomalainen sairaalalääkäri ja suomalaisen kardiologian pioneeri. Suomen sisätautilääkärien yhdistys myönsi hänelle Pro Medicina Interna -palkinnon vuonna 2009 tunnustukseksi merkittävästä toiminnasta sisätautien alalla.
Savitaulu
Savitaulu (Akkadi: ṭuppu(m) 𒁾) oli muinaisessa Lähi-idässä käytetty kirjoitusväline, erityisesti nuolenpääkirjoitukseen, pronssikaudella ja rautakaudella. Sumerilainen kulttuuri aloitti ensimmäisenä savitaulujen käyttämisen kirjoitusalustoina noin 3500 eaa., ja Mesopotamian kulttuurit jatkoivat kirjoitusmenetelmän käyttöä aakkoskirjoituksen yleistymiseen asti noin 100 eaa. Savitauluissa merkit painettiin tai piirrettiin pehmeään saveen ruokokynällä. Kirjoituksen tultua valmiiksi savitaulut kuivattiin auringossa, mutta ne saatettiin myös polttaa koviksi uunissa. Usein savitaulut ovat kuitenkin säilyneet sattumalta, koska ne ovat palaneet onnettomuuksien tai konfliktien aiheuttamissa tulipaloissa.
Savitaulujen merkitys tutkimukselle
Savitaulujen löytyminen ja tulkitseminen mullistivat muinaisen Lähi-idän kulttuurien tutkimisen 1800-luvulla, koska ennen savitaulujen tulkitsemista Raamattua pidettiin ihmiskunnan vanhimpana kirjallisena teoksena.
Vitor Belfort
Vitor Vieira Belfort (s. 1. huhtikuuta 1977 Rio de Janeiro) on brasilialainen entinen vapaaottelija. Hän on otellut myös nyrkkeilyssä yhden ammattilaisottelun ja kilpaillut lukkopainissa voittaen MM-pronssia 2001. Vapaaottelussa Belfort on saavuttanut muun muassa UFC:n raskaansarjan turnausvoiton 1997 sekä alemman raskaansarjan mestaruuden 2004. Hän lopetti vapaaottelu-uransa 12. toukokuuta 2018.
Vapaaottelu
Belfort otteli ensimmäisen vapaaottelunsa Honolulussa, SuperBrawl 2 -tapahtumassa lokakuussa 1996. Hän kohtasi Jon Hessin, joka kaksimetrisenä oli huomattavasti Belfortia pidempi. Belfort voitti kamppailun tyrmäyksellä 12 sekunnissa.
UFC
Helmikuussa 1997 Belfort osallistui UFC 12 -tapahtumaan, jossa järjestettiin kevyensarjan ja raskaansarjan turnaus. Belfort osallistui neljän ottelijan raskaansarjan turnaukseen. Hän voitti avauskierroksella Tra Telligmanin teknisellä tyrmäyksellä hieman yli minuutissa. Loppuottelussa Belfort sai vastaansa Scott Ferrozzon, joka oli myös voittanut vastustajansa teknisellä tyrmäyksellä. Loppuottelussa Belfort voitti raskaansarjan mestaruuden teknisellä tyrmäyksellä lyönnein 43 sekunnissa.
Turnausvoiton jälkeen Belfort jatkoi UFC:ssä ja voitti seuraavan kamppailunsa Tank Abbottia vastaan teknisellä tyrmäyksellä alle minuutissa. Hän otteli voiton myötä lokakuussa 1997 Randy Couturea vastaan raskaansarjan mestarin haastajan paikasta. Belfort hävisi kamppailun teknisellä tyrmäyksellä ensimmäisessä erässä, kahdeksan minuutin kohdalla. Belfort otteli tämän jälkeen voitokkaasti Joe Charlesia vastaan joulukuussa 1997, voitettuaan kamppailun käsilukolla, joka oli samalla hänen uran ensimmäinen luovutusvoitto. Kamppailun jälkeen Belfort otteli Wanderlei Silvaa vastaan alemmassa raskaassasarjassa lokakuussa 1998. Belfort voitti kamppailun teknisellä tyrmäyksellä 44 sekunnissa.
Pride
Belfort siirtyi ottelemaan 1999 Japaniin Prideen. Hän otteli Japanissa viisi kamppailua. Ensimmäinen näistä päättyi tappioon Kazushi Sakurabaa vastaan, jolle hän hävisi tuomariäänin. Sittemmin Belfort voitti Gilbert Yvelin ja Daijiro Matsuin tuomariäänin. Sitä vastoin neljännen kamppailunsa Bobby Southworthia vastaan hän voitti kuristuksella ensimmäisessä erässä. Viimeiseksi kamppailuksi jäi toukokuussa 2001 käyty ottelu Heath Herringiä vastaan, joka oli aiemmin voittanut World Vale Tudo mestaruuden 1999. Belfort voitti kolme erää kestäneen kamppailun tuomariäänin.
Paluu UFC:hen
Belfort teki paluun UFC:hen Chuck Liddelliä vastaan kesäkuussa 2002. Hän kärsi uransa kolmannen tappion Liddellille, joka voitti kamppailun tuomariäänin. Belfort kuitenkin voitti seuraavan kamppailun Marvin Eastmania vastaan teknisellä tyrmäyksellä minuutissa ja sai tilaisuuden haastaa Randy Couturen alemman raskaansarjan mestaruudesta. Tammikuussa 2004 Belfort otteli Couturea vastaan mestaruudesta UFC 46 -tapahtumassa, joka päättyi Belfortin voittoon teknisellä tyrmäyksellä 49 sekunnissa, lääkärin keskeyttäessä ottelun. Couture haastoi Belfortin uusintaan, joka käytiin UFC 49 -tapahtumassa elokuussa 2004. Kaksikon kolmas kamppailu päättyi Belfortin tappioon kolmannessa erässä, jonka myötä hän menetti alemman raskaansarjan mestaruuden.
Mestaruuden jälkeen Belfort otteli Tito Ortizia vastaan, jolle hän hävisi hajaäänin.
Paluu Prideen ja Cage Rage mestaruus
Belfort palasi noin neljän vuoden jälkeen ottelemaan Prideen. Hän oli aiemmalla kerralla voittanut viidestä ottelusta neljä ja hävinnyt kerran. Belfortin ura Pridessa jatkui tappiolla Alistair Overeemia vastaan. Hän hävisi kamppailun kahden minuutin jälkeen kuristuksella.
Tappion jälkeen Belfort otteli vuoron perään eri vapaaottelujärjestöissä. Aluksi hän otteli Cage Ragessa voitokkaasti Antony Rea vastaan, tyrmättyään hänet toisessa erässä. Sittemmin kesäkuussa 2006 Belfort otteli toisen kerran Overeemia vastaan Strikeforcessa, jossa hän koki jälleen tappion vastustajalleen, mutta tällä kertaa tuomariäänin.
Näiden jälkeen Belfort palasi takaisin Prideen heinäkuussa 2006. Hän otteli Kazuo Takahashia vastaan, jonka Belfort voitti tyrmäyksellä 36 sekunnissa. Toisen kamppailun jälkeen Belfort sai lähteä Pridesta hävittyään Dan Hendersonille tuomariäänin.
Belfort siirtyi ottelemaan Cage Rageen, jossa hän oli kaksi vuotta aiemmin otellut voitokkaasti. Tälläkin kertaa Belfort menestyi, voitettuaan Ivan Seratin teknisellä tyrmäyksellä ensimmäisessä erässä. Voiton jälkeen Belfort otteli Cage Ragen alemman raskaansarjan mestaruudesta James Zikic'ia vastaan Cage Rage 23 -tapahtumassa. Syyskuussa 2007 käyty kamppailu päättyi Belfortin mestaruuteen tuomariäänin.
Hän ilmoitti lopettavansa vapaaottelu-uransa 15. lokakuuta 2016. Belfort kuitenkin palasi takaisin ottelemaan siirryttyään harjoittelemaan Tristar Gym salille.
Kesäkuussa 2017 Belfort voitti uransa toiseksi viimeisessä ottelussaan Nate Marquardt tuomariäänin (29–28, 29–28, 29–28). Se oli samalla hänen ensimmäinen voitto tuomariäänin sitten 2007.
Viimeisessä ottelussaan 12. toukokuuta 2018 Belfort tuli maanmiehensä Lyoto Machidan tyrmäämäksi potkulla päähän.
Saavutukset
UFC
Cage Rage
Frankie Gavin
Frankie Raymond Gavin (s. 28. syyskuuta 1985) on englantilainen nyrkkeilijä. Hän voitti kultaa nyrkkeilyn maailmanmestaruuskilpailuissa vuonna 2007 ensimmäisenä englantilaisena nyrkkeilijänä. Gavin voitti myös kevytsarjan kultaa kansanyhteisön kisoissa vuonna 2006.
Superbe (1784)
Superbe oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.
Palvelus
Alus osallistui joulukuussa 1794 alkaneeseen Ranskan laivaston Biskajanlahden operaatioon, jota johti amiraali Villaret Joyeuse. Alus sai myrskyssä vuodon ja upposi 30. tammikuuta 1795.
Tulppaanipuut
Tulppaanipuut (Liriodendron 'liljapuu') on kasvisuku, jonka kaksi lajia ovat kotoisin Yhdysvaltain itäosasta ja Itä-Aasiasta.
Tulppaanipuu on helppo tunnistaa sen omintakeisista noin 15 senttimetrin pituisista liuskaisista lehdistään, jotka ovat kärjestään melkein kuin poikkileikattuja. Lehdet ovat kiiltäviä ja alapinnaltaan siniseen vivahtavia. Syksyllä ne värjäytyvät koristeellisen kullankeltaisiksi. Puun kukat ovat tulppaanimaisia, noin 5 cm pitkiä ja niiden terälehdet ovat kellanvihreitä ja tyvestä kellanpunakuvioisia. Kukat jäävät kuitenkin helposti piiloon tuuhean lehvistön sisään. Kukan kehän sisäpuolella on korkea emipohjus ja runsaasti meheviä kellertäviä heteitä. Kukista muodostuu käpymäinen pähkylä, joka sisältää rykelmän siivekkäitä, ruskeita hedelmiä. Ne säilyvät kiinni puussa pitkälle talveen. Vaikka tulppaanipuut ovat nopeakasvuisia, niin ne kukkivat yleensä vasta yli 20-vuotiaana.
Lännentulppaanipuu (Liriodenron tulipifera) on Keski-Euroopassa suosittu koristepuu. Kiinantulppaanipuun (Liriodendron chinense) lehdet puhkeavat kuparinsävyisinä ja ovat yleensä syvempiliuskaisia ja vaaleampia kuin amerikkalaisella tulppaanipuulla. Suomessa tulppaanipuu on menestynyt vain pensasmaisena aivan etelässä suojaisilla paikoilla hyvän talvisuojauksen turvin.
Markku Hattula
Markku Hattula (s. 10. syyskuuta 1950 Kestilä) on suomalainen kirjailija ja kirjallisuusterapiaohjaaja. Hän on julkaissut romaaneja, novelleja, dekkarin ja näytelmiä sekä toiminut luovan kirjoittamisen ohjaajana.
Hattula valmistui insinööriksi Wärtsilän teknillisestä oppilaitoksesta vuonna 1975 ja suoritti vapaan sivistystyön tutkinnon Tampereen yliopistossa vuonna 2001. Hän on työskennellyt Maaseudun Sivistysliitossa.
Hattula on asunut Riihimäellä vuodesta 1984. Pielavedellä hän asui 1979–1983.
Laura Chinchilla
Laura Chinchilla Miranda (s. 28. maaliskuuta 1959) on costaricalainen poliitikko, joka toimi maansa presidenttinä vuosina 2010–2014. Hän oli Costa Rican ensimmäinen naispuolinen presidentti.
Chinchilla on toiminut maansa oikeusministerinä ja varapresidenttinä. Vuoden 2010 presidentinvaalissa hän oli Partido Liberación Nacional -vasemmistopuolueen ehdokkaana. Myös väistyvä presidentti Óscar Arias edusti PLN:ää. Ariasin kaudella maalla meni taloudellisesti hyvin, ja Chinchillan suurin vaalivaltti oli lupaus Ariasin linjan jatkamisesta. Hän lupasi myös taistella huumerikollisuutta vastaan. Chinchilla sai vaaleissa noin 47 prosenttia äänistä, mikä riitti valintaan suoraan ensimmäisellä kierroksella. Hän sai eniten ääniä jokaisessa seitsemässä provinssissa.
Chinchilla on naimisissa ja hänellä on yksi, vuonna 1996 syntynyt poika. Hän vastustaa homoavioliittoja ja aborttia.
Gizella Farkas
Gizella "Gizi" Farkas (18. marraskuuta 1925 Miskolc, Unkari – 17. kesäkuuta 1996 Wien, Itävalta) oli unkarilainen pöytätennispelaaja, joka menestyi 1940- ja 1950-luvuilla. Hän voitti kymmenen maailmanmestaruutta ja kaksi Euroopan-mestaruutta EM-kisojen alettua vasta hänen uransa loppupuolella. Maailmanmestaruuksistaan hän voitti kolme naisten kaksinpelissä peräkkäisinä vuosina 1947–1949 ja jäi tämän jälkeen neljä kertaa peräkkäin hopealle Romanian Angelica Rozeanulle hävinneenä.
MM-mitalit
Lähde:
EM-mitalit
Lähde:
Young Love
Young Love voi tarkoittaa seuraavia:
Se oikea ensisilmäys ja Viimeinen silmäys
Se oikea ensisilmäys / Viimeinen silmäys on yhdysvaltalaisen tilannekomediasarjan Ensisilmäyksellä (2005–2014) kaksiosainen päätösjakso. Se esitettiin Yhdysvalloissa 31. maaliskuuta 2014. Suomessa se esitetään kahdessa osassa, joista ensimmäinen esitetään 10. helmikuuta 2016 ja toinen 17. helmikuuta 2016.
Se oikea ensisilmäys
Jakso alkaa Barneyn ja Robinin häistä, missä Ted hyvästelee ystäviään, koska on seuraavana päivänä muuttamassa Chicagoon. Häistä lähdettyään Ted odottaa junaa Farhamptonin asemalla, missä hän vihdoin tapaa tulevien lastensa äidin Tracy McConnellin. Suurin osa jaksosta sijoittuu tulevaisuuteen, paljastaen suuria muutoksia päähenkilöiden elämässä. Robin on päässyt unelmatyöhönsä toimittajaksi World Wide Newsille. Nopea työtahti luo painetta Robinin ja Barneyn avioliitolle ja pari päätyy eroon. Lily ja Marshall saavat kolmannen lapsen, Ted ja Tracy ensimmäisen ja muuttavat Tedin taloon lähiössä. Jakson lopussa "jengi" hyvästelee asunnon, jossa kaikki paitsi Barney ovat jossain vaiheessa asuneet, kun Lily ja Marshall päättävät muuttaa isompaan asuntoon.
Viimeinen silmäys
Viimeinen silmäys on sarjan virallisesti viimeinen jakso. Paljastukset päähenkilöiden tulevaisuudesta jatkuvat. Marshallista tulee tuomari, Barneylla on täydellinen kuukausi (31 naista 31 päivässä), mutta yksi naisista tulee raskaaksi ja näin Barneysta tulee isä. Ted kosii Tracya uudestaan ja he menevät naimisiin maistraatissa. Lopussa käy ilmi, että Tracy sairastui ja kuoli. Lopulta sarja tekee täyden ympyrän: Lastensa luvalla Ted pyytää Robinia ulos, kuinkas muuten kuin hakemalla sinisen käyrätorven ja huutamalla tämän ikkunan alla.
Josh Gratton
Josh Gratton (s. 9. syyskuuta 1982) on kanadalainen jääkiekkoilija. Hänen veljensä Brad ja serkkunsa Chris ja Danny Gratton ovat myös pelanneet jääkiekkoa ammatikseen.
Ura
Gratton pelasi junioriurallaan kolmessa eri OHL-joukkueessa. Parhainta tulosta hän teki viimeisellä OHL-kaudellaan 2002–2003 Kingston Frontenacsissa. Grattonia ei kuitenkaan koskaan varattu NHL:ään, ja hän teki sopimuksen AHL-liigan Cincinnati Mighty Ducksin kanssa. Osan tulokaskaudestaan hän pelasi ECHL-liigassa Cinncinnatin farmijoukkueessa.
Philadelphia Flyers teki Grattonin kanssa sopimuksen kaudelle 2004–2005. Hän vietti koko kauden Flyersin farmijoukkueessa Philadelphia Phantomsissa, jossa hän voitti AHL-liigan mestaruuden. Seuraavalla kaudella Gratton pelasi ensimmäisen ottelunsa NHL:ssä, vaikkakin valtaosan kaudesta hän pelasi AHL-liigassa. Keväällä 2006 Flyers myi Grattonin Phoenix Coyotesiin vaihdossa Denis Gauthieriin. Gratton teki ensimmäisen maalinsa Coyotesissa 11. huhtikuuta 2006 Colorado Avalanchea vastaan.
Kauden Gratton pelasi pääasiassa Coyotesissa, mutta seuraavalla kaudella hänellä oli vaikeuksia mahtua joukkueen kokoonpanoon ja hänet kaupattiinkin keväällä 2008 Fredrik Sjöströmin ja David LeNeveaun kanssa New York Rangersiin vaihdossa Marcel Hossaan ja Al Montoyaan. Tämän jälkeen Gratton pelasi Rangersin farmiseurassa Hartford Wolf Packissa. Grattonin sopimus päättyi tuohon kauteen, ja hän siirtyi vuoden sopimuksella kaudeksi pelaamaan Nashville Predatorsiin. Peliaikaa hän sai vain farmijoukkueessa Milwaukee Admiralsissa, kunnes Philadelphia Flyers osti Grattonin takaisin vaihdossa Tim Ramholtiin.
Heinäkuussa 2009 Gratton teki yksivuotisen sopimuksen Atlanta Thrashersin kanssa, mutta pelasi vain seuran farmijoukkueessa Chicago Wolvesissa. Keväällä 2010 hän siirtyi Venäjän KHL-liigaan HK Vitjaziin. Gratton jatkoi Vitjazissa myös kauden 2010–2011. Gratton osallistui joukkotappeluun Avangard Omskia vastaan 10. joulukuuta 2010. Hän sai 15 ottelun pelikiellon. Kaudet 2011–2012 ja 2013–2014 Gratton pelasi Barys Astanassa. Kausien välissä hän edusti useampaa alasarjan joukkuetta.
Lokakuussa 2014 Gratton palasi Pohjois-Amerikkaan ensimmäisen kerran neljään vuoteen, kun teki kauden 2014–2015 alussa try out -sopimuksen AHL:ssä pelaavan Manchester Monarchsin kanssa. Gratton sai pelipaikan Manchesterissa ja pelasi kauden siellä.
Kauden 2015–2016 Gratton pelasi Porin Ässissä. Kauden aikana Gratton pääsi pelaamaan vain 37 ottelua saatuaan TPS:n maalivahti Teemu Lassilan mailan kasvoihinsa.
2.1.2017 Gratton sai loppukauden mittaisen sopimuksen Jaromir Jagrin omistamaan HC Kladnon joukkueeseen Tšekin 2-tasolle. 19.8.2017 julkaistiin Grattonin sopimus Ranskan liigan Épinalin joukkueeseen ja myöhemmin samalla kaudella hän pelasi kolme ottelua Slovakian liigan HC Nové Zámkyssa. Kaudella 2018–2019 Gratton edusti Britannian liigassa pelaavaa Glasgow Clania ja ECHL:n South Carolina Stingraysia.
Huutokauppa
thumb|240px|Huutokauppa [[Ohiossa vuonna 2004.]] Huutokauppa on kaupantekotapa, jossa hinta määräytyy huutajien (ostajien tai myyjien) kaupanteon aikana tekemien tarjousten eli huutojen perusteella.
Periaate
Huutokauppa voidaan toteuttaa perinteisellä tavalla osanottajien läsnä ollessa, mutta myös puhelimitse tai verkkohuutokauppana eli Internetin välityksellä. Perinteisessä huutokaupassa puheenjohtajana toimii meklari, joka asettaa kulloinkin huudettavan kohteen tarjolle ja seuraa ostajien huutoja. Meklari voi myös esitellä kohdetta. Hän odottaa hetken ja käy sitten myymään kohdetta, usein fraasin "Ensimmäinen [tauko] toinen [tauko] ja kolmas kerta [mahdollinen ostajan ilmoittaminen]." avulla. Tarkoituksena on antaa tilaisuus korottaa tarjousta, ja usein tehdäänkin monta hinnankorotuskierrosta. Kun kohde on myyty, siitä ei voi enää tarjota korottavia hintoja.
Huutokauppatyypit
Huutokaupat voidaan luokitella muun muassa sen perusteella, montako ostajaa ja myyjää on, montako kohdetta on kaupan ja ovatko tarjoukset julkisia.
Palvelujen kilpailutus huutokaupalla
Huutokauppaa on historiallisesti käytetty julkisten palveluiden hankinnassa. Tällöin halutusta palvelusta pyydettyä hintaa laskettiin, kunnes alimman tarjouksen tehnyt sai palvelun hoitaakseen. Tällä tavoin voitiin ratkaista esimerkiksi kyydityspalvelut hollikyydistä luopumisen jälkeen, samoin kuin orpojen ja vaivaisten kotihoito. Tästä on peräisin nimitys huutolainen tai huudokas.
2000-luvulla on muodostunut uusia muotoja huutokaupasta palveluiden alalla. Huutokaupan muoto on laajentunut kattamaan myös kuluttajien ostamat palvelut jo käytännössä olevien julkisten palveluiden huutokauppojen lisäksi. Kuluttajille suunnatuissa palveluiden huutokaupoissa ei välttämättä alin hinta ole valinnan peruste, vaan kuluttajat voivat kilpailuttaa palveluiden ostamisen keskitetysti ja tehdä valinnan muidenkin kuin hinnan perusteella. Rakentamisen ja remontoinnin alalla käytetään mm. valintakriteerinä kokonaisedullisinta tarjousta. Esimerkiksi omaisten hoitoon on käytetty palveluiden huutokauppaa ja valintakriteerit ovat perustuneet myös palvelun laatuun sekä saatavuuteen tietyllä maantieteellisellä alueella.
Niukat resurssit
Esimerkkejä julkisten resurssien huutokaupoista ovat
Niukoiksi rajoitetut resurssit
Valtio haluaa myös rajoittaa joitain sinänsä ei-niukkoja resursseja, esimerkiksi rakennettavien ydinvoimaloiden lukumäärää. Tällöin asetelma muuttuu taloustieteellisesti samanlaiseksi kuin yllä, siis huutokaupan hyödyt ("kauneuskilpailuihin" verrattuna) ovat siis samat kuin yllä.
Ministeri Antti Tanskasen kasvutyöryhmä ehdotti helmikuussa 2010, että jos valtio ei myönnä kaikille hakijoille ydinvoimalupaa, luvan saaja pitäisi valita huutokaupalla, ts. antaa sille, joka siitä maksaa eniten, tasapuolisuuden vuoksi sekä kilpailun ja tuottavuuden lisäämiseksi sekä lisärahan saamiseksi valtiolle.
Miyazaki (kaupunki)
Miyazaki on Japanin Miyazakin prefektuurin pääkaupunki Kyūshūn saaren kaakkoisosassa. Se sijaitsee Tyynenmeren rannikolla Ōyodojoen suulla Kagoshiman koillispuolella. Kaupungissa 403 225 asukasta (vuonna 2017) ja sen pinta-ala on 643,67 neliökilometriä. Miyazaki on nimitetty yhdeksi Japanin ydinkaupungeista.
Miyazaki sai kaupunkioikeudet vuonna 1924 kuntaliitoksen myötä. Silloin siellä oli noin 40 000 asukasta. Kuroshio-merivirta tuo Miyazakiin miellyttävän lämpimän ilmaston, ja kaupunki tunnetaankin merenrannan lomakohteena lomakeskuksineen. Kaupungin luonnonnähtävyyksiin kuuluu esimerkiksi Aoshiman saari. Miyazakia palvelevat JR Kyūshūn Nippō-päälinja, Nichinan-linja ja Miyazakin lentokenttälinja.
Andreas Wisniewski
thumb|250px|Andreas Wisniewski poikansa kanssa [[Zen|zenbuddhalaisessa seremoniassa 5.1.2005]]
Andreas Wisniewski (3. heinäkuuta 1959) on saksalainen näyttelijä ja entinen tanssija.
Elämäkerta
Wisniewski syntyi Berliinissä ja hän vietti suurimman osan varhaiselämästään tanssimiseen, ennen kuin hän kääntyi näyttelijäksi. Wisniewski teki suuren debyytin elokuvassa Gothic.
Seuraavana vuonna tuli hänen suurin esiintymisensä Bond-elokuvassa 007 vaaran vyöhykkeellä, missä hän esitti KGB:n jäsentä Necrosta. Wisniewskin kolmas suuri esiintyminen oli elokuvassa Die Hard – vain kuolleen ruumiini yli, missä hänen roolihahmonaan oli Tony, yksi Hans Gruberin (Alan Rickman) alaisista. Elokuvan kuuluisassa kohtauksessa Tonyn ruumis makaa hississä ja John McClane (Bruce Willis) on kirjoittanut verellä hänen paitaansa "Sain nyt konekiväärin. Ho-Ho-Ho".
Wisniewski jätti elokuva-alan hetkeksi esiintyäkseen televisiosarjoissa Superboy, Mann & Machine sekä Villi Pohjola. Myöhemmin hän palasi elokuva-alalle esiintyäkseen scifi-elokuvassa Death Machine. Wisniewskillä oli myös sivuosa elokuvassa Vaarallinen tehtävä.
Pian sen jälkeen hän esiintyi saksalaisissa elokuvissa sekä englantilaisessa sarjassa Lock, Stock..., mikä perustuu Guy Ritchien ohjaamaan vuoden 1998 elokuvaan Puuta, heinää ja muutama vesiperä. Wisniewski esiintyi myös sarjassa Ultimate Force, missä hän esitti venäläisterroristia.
Wisniewski on esiintynyt myös kahdessa musiikkivideossa. Ensin hän esiintyi videossa Venus, jonka esitti tyttöyhtye Bananarama ja myöhemmin hänet nähtiin Elton Johnin videossa Nikita.
Vuonna 2001 Wisniewski aloitti ohjaamisen. Hän teki lyhytelokuvia inspiroiden Danny Webbiä ja Christine Adamsia.
Yksityiselämä
Wisniewski on naimisissa ja hänellä on poika. Wisniewski on uskonnoltaan zen ja hän ohjaakin meditointiluokkia Notting Hill'ssä.
Dark ride
Dark ride on nykyään Suomen Tivolin mukana kiertävä kummitusjuna, joka toimi sitä ennen PowerParkissa. Dark ride on koko perheen laite. Se on kaksikerroksinen, ja vaunut käyvät välillä ulkoilmassa, mennen sen jälkeen taas pimeyteen. Laite sisältää monia erilaisia yllätyksiä, muun muassa katossa olevia harjoja. Dark riden on valmistanut SBF Visa Group.
Dark ride on kooltaan 7,5 metriä korkea, 9,2 metriä leveä ja 17 metriä pitkä. Mutkitteleva rata on 85 metriä pitkä. Se sisältää kuusi vaunua, johon jokaiseen mahtuu kaksi matkustajaa.
Viiksivireo
Viiksivireo (Vireo altiloquus) on vireoiden sukuun kuuluva amerikkalainen varpuslintulaji. Sen esiintymisalue ulottuu Yhdysvaltain kaakkoisosasta Floridasta Isojen Antillien, Alankomaiden Antillien ja Pienten Antillien saaristoihin. Lajista tunnetaan kuusi alalajia. Louis Jean Pierre Vieillot kuvaili lajin holotyypin Neitsytsaarten Saint Thomasista vuonna 1808.
2020-luku
pienois|[[Venäjän hyökkäys Ukrainaan 2022–|Venäjä hyökkäsi Ukrainaan 2022.]] 2020-luku on nykyinen kuluva vuosikymmen, joka alkoi 1. tammikuuta 2020 ja päättyy 31. joulukuuta 2029. Vuosikymmen on 2000-luvun kolmas vuosikymmen.
Vuosikymmenen alussa alkoi maailmanlaajuinen koronaviruspandemia. Venäjä hyökkäsi Ukrainaan vuonna 2022. Demokraattisten ja autoritaaristen järjestelmien välinen vastakkainasettelu on korostunut. Ennusteen mukaan maailman väkiluku kasvaa miljardilla ihmisellä 8,7 miljardiin vuoteen 2030 mennessä.
Koronaviruspandemia ja maailmanpolitiikka
pienois|Uusi koronavirus, [[SARS-CoV-2, aiheutti maailmanlaajuisen COVID-19 -pandemian.]] pienois|[[Euroopan unionin ja Naton jäsenmaat.]] Joulukuussa 2019 Kiinan Wuhanista alkunsa saanut uusi koronavirus, SARS-CoV-2, aiheutti pandemian, joka on aiheuttanut yli sata miljoonaa tartuntaa ja miljoonia kuolemia ympäri maailmaa. Pandemian takia moniin maihin, myös Suomeen, julistettiin poikkeustila.
Demokraattisten ja autoritaaristen järjestelmien välinen vastakkainasettelu on korostunut. Nato nimitti ensimmäisen kerran Kiinan vihollisekseen kesän 2022 strategisessa konseptissaan ja nimitti Venäjää merkittävimmäksi ja suoraksi uhaksi. Kansalaisvapauksien tilaa eri maissa arvioivan Freedom Housen mukaan yli puolet maapallon väestöstä elää maissa, joissa yhteiskunnalliset vapaudet on tukahdutettu osittain tai kokonaan. Tutkimuslaitoksen luokittelussa vain Suomi, Ruotsi ja Norja ovat täysin vapaita maita.
Aasia
Yhdysvallat vetäytyi vuonna 2021 Afganistanista, jota se oli miehittänyt lähes 20 vuotta. Afganistanin länsimaiden tukema hallinto menetti valtansa Talibanille vain muutamassa kuukaudessa. Taliban julisti perustaneensa Afganistanin islamilaisen emiraatin.
Yhdysvaltain demokraattipuolueen poliitikot alkoivat ärsyttää Kiinaa vierailemalla Taiwanissa vakuuttamassa tukeaan. Bidenin hallinto esti syksyllä 2022 huippuelektroniikan viennin Kiinaan.
Pohjois-Amerikka
Yhdysvalloissa George Floydin kuolema pidätystilanteessa aiheutti vuonna 2020 kuukausia kestäneitä protesteja ja mellakoita poliisiväkivaltaa ja rasismia vastaan ympäri maailmaa.
Kristillinen oikeisto vahvistui Yhdysvalloissa edellisen vuosikymmenen aikana. Yhdysvaltalaisista 16–20 prosenttia kannattaa kristillistä nationalismia. Ilmiö on huolestuttanut monia kommentaattoreita, koska osa kristillisistä nationalisteista on valmis hylkäämään demokratian ja osa myös hyväksyy poliittisen väkivallan. Tutkimusten mukaan kristillisen nationalismin kannatus liittyy valkoiseen identiteettiin sekä salaliittoteorioita yhdistelevän Qanon-liikkeen kannatukseen. Kristillistä nationalismia on luonnehdittu Yhdysvaltojen poliittisen polarisoituminen liikkeelle panevaksi voimaksi.
Yhdysvaltain korkein oikeus kumosi kesäkuussa 2022 päätöksen Roe vastaan Wade. Naisen aborttioikeus palasi näin osavaltioiden päätettäväksi.
Eurooppa
pienois|Suomen pääministeri [[Sanna Marin ja Ukrainan presidentti Volodymyr Zelenskyi tapasivat Venäjän hyökättyä Ukrainaan 2022.]] Brexit astui voimaan vuoden 2020 alusta eli Iso-Britannia erosi Euroopan unionista. Britannian pääministeri Boris Johnsonin seuraajaksi tuli Liz Truss vuonna 2022. Yhdistyneen kuningaskunnan kuningatar Elisabet II kuoli 96-vuotiaana syyskuussa 2022 hallittuaan 70 vuotta. Hänen seuraajansa on Charles III.
Venäjä hyökkäsi Ukrainaan vuonna 2022. Venäjän toiminta oli jatkoa vuoden 2014 Krimin valtaukselle ja Itä-Ukrainan sodalle. Yhdysvallat ja muut maat toimittivat Ukrainalle yli 800 panssariajoneuvoa ja kymmeniätuhansia ohjuksia.
Euroopan unioni otti käyttöön päästökaupan vuonna 2005 ja pyrkii ilmastoneutraaliksi vuoteen 2050 mennessä. EU:n vihreään siirtymään kuuluu vuonna 2021 esitelty Fit for 55 -paketti.
Euroopassa ajauduttiin syksyllä 2021 energiakriisiin sähkön ja kaasun hintojen noustessa ennätyskalliiksi. Euroopan unionin tavoitteena on päästä irti venäläisen öljyn ja maakaasun käytöstä vuoteen 2027 mennessä.
Kroatia siirtyi euron käyttöön vuonna 2023.
Afrikka
Venäjä alkoi lisätä vaikutusvaltaansa Afrikassa usein Ranskan tai Yhdysvaltain kustannuksella.
Maailman väestö
Maailman väkiluku ylitti Yhdistyneiden kansakuntien mukaan 8 miljardia marraskuussa 2022. Maailman väestö on myös ikääntynyt. Vuonna 2020 maailmassa oli ensimmäistä kertaa yli 65-vuotiaita enemmän kuin alle 5-vuotiaita.
YK:n ennusteen mukaan maailman väkiluku kasvaa miljardilla ihmisellä 8,7 miljardiin vuoteen 2030 mennessä. Saharan eteläpuolisen Afrikan väestön ennustetaan kasvavan kolmanneksella. Euroopassa väestömäärä pysyy ennallaan ja ikääntyneiden osuus kasvaa. Pohjois-Amerikan väestön ennustetaan kasvavan. Intiasta tulee ennusteen mukaan väkiluvultaan maailman suurin maa noin vuonna 2027.
Tiede ja tekniikka
James Webb -avaruusteleskooppi lähetti ensimmäisen kuvansa vuonna 2022.
Elokuva
Vuosikymmenen toistaiseksi menestynein elokuva on Spider-Man: No Way Home (2021).
Urheilu
Vuoden 2022 talviolympialaiset pidettiin Pekingissä ja kesäolympialaiset 2021 Tokiossa.
Ympäristö
Vuosikymmenen merkittävä kysymys on ilmaston lämpeneminen. Tiedepaneeli IPCC:n mukaan maailman ilmastopäästöjen tulisi puolittua 2020-luvun aikana, jotta ilmaston lämpeneminen voitaisiin rajoittaa noin 1,5 celsiusasteeseen. Nykyisillä päästöillä ilmasto on lämpenemässä 3,2 asteella. Euroopan unionin tavoitteena on vähentää hiilipäästöjä 55 prosenttia vuoteen 2030 mennessä.
WWF:n raportin mukaan maailman metsiä häviää keskimäärin 10 miljoonaa hehtaaria vuosittain. Maailman metsäkato on vuoden 2021 monikansallisen sopimuksen mukaan tarkoitus pysäyttää vuoteen 2030 mennessä.
Aurinko- ja tuulivoiman kustannukset ovat laskeneet vuodesta 2010 vuoteen 2022 85 prosentilla.
Eurooppaa koetteli kesällä 2022 ennätyksellinen kuumuus. Kuivuus sytytti metsäpaloja, kuivasi jokia ja vaikeutti maataloutta, teollisuutta ja energiantuotantoa. Ranskassa sadalla alueella oli pulaa juomavedestä. Kuivuudesta kärsi lähes kaksi kolmasosaa Euroopan maapinta-alasta. Kuivuusjakso oli mahdollisesti pahin 500 vuoteen.
Suomi
pienois|Presidentti [[Sauli Niinistö Yhdysvaltain presidentti Joe Bidenin vieraana Valkoisessa talossa 2022.]] Suomi arvioitiin maailman onnellisimmaksi maaksi vuosina 2018–2021. Marinin hallitus astui toimeensa vuonna 2019. Työllisyysaste oli vuonna 2022 73,9 prosenttia, mikä oli korkein luku vuoden 1990 laman jälkeen. Sosiaali- ja terveydenhuolto ja pelastustoimi siirtyivät hyvinvointialueiden järjestettäväksi vuonna 2023.
Venäjän hyökkäys Ukrainaan 2022 johti Suomen turvallisuuspolitiikan muutokseen. Suomalaisten Nato-jäsenyyden kannatus nousi ennätystasolle. Vuoden 2022 kyselyn mukaan 79 prosenttia suomalaisista kannatti Nato-jäsenyyttä. Tasavallan presidentti Sauli Niinistö ja pääministeri Sanna Marin ilmoittivat toukokuussa 2022 Suomen hakevan Naton jäsenyyttä. Suomesta tuli Naton jäsenmaa 4. huhtikuuta 2023. Suomen puolustusvoimat ottavat uudet Lockheed Martin F-35 Lightning II -hävittäjät käyttöön vuodesta 2028 alkaen.
Suomen väestön ikääntyminen jatkuu. 2010-luvun puolivälin jälkeen Suomen väkiluku on kasvanut ennen kaikkea maahanmuuton vuoksi. Työiässä ovat niin sanotut X- ja Y- ja Z-sukupolvet. Työelämän suurin ikäpolvi on Y-sukupolvi. Heitä seuraa nuori Z-sukupolvi, johon luokitellaan vuonna 2000 tai sen jälkeen syntyneet, joskus myös 1990-luvun lopulla syntyneet. Zeta-sukupolvelle on tutkimusten mukaan ominaista Y-sukupolven tavoin huoli ympäristöstä, kansainvälisyys ja runsas viestintätekniikan käyttö. Lapsuuttaan elää vuosina 2010–2025 syntynyt ja syntyvä alfa-sukupolvi.
Chicago Seven
The Chicago Seven (”Chicagon seitsikko”) oli Yhdysvalloissa 1960-luvun lopulla ryhmä syytteeseen asetettuja, toisistaan itsenäisesti toimineita aktivisteja, jota liittovaltio syytti oikeudessa salaliitosta, mellakoihin yllyttämisestä ja muista Vietnamin sotaa vastustaneista toimenpiteistä Yhdysvaltojen demokraattisen puolueen vuoden 1968 puoluekokouksen yhteydessä.
2020-luku
Ennustettuja ja suunniteltuja tapahtumia
pienois|[[Tesla Model 3.]] pienois|pysty|Vuoden 2020 [[dark academia -muotia.]]
Chicago Seven
Alun perin kahdeksan hengen ryhmän (”the Chicago Eight”) muodostivat Abbie Hoffman, Jerry Rubin, David Dellinger, Tom Hayden, Rennie Davis, John Froines, Lee Weiner ja Bobby Seale. Afroamerikkalaisen Sealen oikeudenkäynti kuitenkin eriytettiin omaksi jutukseen, jolloin ryhmän nimeksi vakiintui Chicago Seven. Kaikki oikeusasteet läpi käynyt monimutkainen prosessi ei lopulta tuottanut sakko- tai vankeustuomioita kenellekään seitsemästä, mutta Seale sai omassa jutussaan neljän vuoden vankeustuomion oikeuslaitoksen halventamisesta.
2020-luku
Merkittäviä henkilöitä
pienois|pysty|[[Joe Biden on Yhdysvaltain presidentti vuodesta 2021.]] pienois|pysty|[[Viron reformipuolue|Reformipuolueen Kaja Kallas on Viron pääministeri vuodesta 2021.]]
Sue Willberg
Sue Willberg on suomalainen näyttelijä. Hän on esiintynyt muun muassa televisiosarjassa Salatut elämät, jossa hän näytteli Sonya Fadigaa.
Lluís Guinó
pienoiskuva|Lluís Guinó Lluís Guinó i Subirós (s. 1969 Besalú) on katalonialainen poliitikko. Hän on toiminut kansanedustajana Katalonian alueparlamentissa vuodesta 2010 alkaen ja hän oli parlamentin ensimmäinen varapuhemies heinäkuusta lokakuuhun 2017, jolloin Carles Puigdemontin johtama hallitus järjesti kansanäänestyksen Katalonian itsenäistymisestä. Hän nousi varapuhemieheksi kesken vaalikauden Lluís Corominasin jättäessä tehtävän siirtyessään Junts pel Sín parlamenttiryhmän ryhmänjohtajaksi.
Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikoita vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150 000 euron takuut vastineeksi siitä, ettei tämä joutuisi tutkintavankeuteen. Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan. Guinólle ja kolmelle muulle puhemiehistön jäsenelle (Anna Simó, Lluís Corominas ja Ramona Barrufet) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.
Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte ( lievennettiin Guinón osalta syytteeksi "kansalaistottelemattomuudesta", mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.
Guinó ei ollut Katalonian hallituksen ministerinä, joten hän ei ollut suoraan toimeenpanemassa kansanäänestystä. Häntä vastaan nostettu syyte perustuukin siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.
Chicago Seven
Historiaa
Ryhmää vastaan liittovaltion nostamat syytteet saivat alkunsa demokraattipuolueen puoluekokouksen 1968 yhteydessä järjestetyistä mellakoista. Kahdeksaa miestä syytettiin ”Rap Brown -lakina” tunnetun säädöksen nojalla, joka kielsi ylittämästä osavaltion rajoja tarkoituksena yllyttää mellakoihin tai salaliittoihin, järjestää niitä tai tehdä muuta sellaista.